[bookmark: H1_חוק_עזר_למועצה_המקומית_אלפי_מנשה_אספק]חוק עזר למועצה המקומית אלפי מנשה (אספקת מים), 
התשמ"ו-1986 [endnoteRef:1] [1:  חוק עזר זה פורסם ללא כותרות סעיפים.] 

תיקון:	חוק עזר לאלפי מנשה (תקון חוקי עזר), התשנ"ב-1992.

בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשמ"א-1981, מתקינה המועצה המקומית אלפי מנשה חוק עזר זה:

[bookmark: H2_1_בחוק_עזר_זה_]1. 	בחוק עזר זה -
"אביזרים" - ברשים, צינורות, מגופים, שסתומים, מסננים, תעלות סכרים ותאי בקרה;
"בנין" - כל דירה וכל מבנה או חלק מהם, בתחום המועצה, לרבות שטח הקרקע שעיקר שימושו הוא עם הדירה או המבנה בחצר או בגינה או לכל צורך אחר, אך לא יותר מהשטח שקבעה לכך המועצה;
"חדר" - בבנין המגורים - חדר ששטח רצפתו אינו עולה על 30 מ"ר, שטח נוסף של 30 מ"ר או חלק מזה דינו כדין חדר נוסף;
"מד מים" -  מכשיר שהותקן ברשת פרטית לשם מדידתה או קביעתה של כמות מים המסופקים לנכס;
"מועצה" - המועצה המקומית אלפי מנשה;
"המנהל" - מנהל מפעל המים של המועצה, לרבות אדם אחר שנתמנה לענין חוק עזר זה על ידי המועצה למלא את תפקידי המנהל, כולם או מקצתם;
"מפעל המים" - באר, בריכה, מעין, מנהרה, תעלה, סכר, קידוח, מוביל, צינור, מנוע, משאבה וכן כל מבנה, מתקן או ציוד אחר המשמשים או המיועדים לשמש לשאיבת מים, לאגירתם להעברתם, לאספקתם או להסדרתם, למעט רשת פרטית;
"נכסים" - בנינים וקרקעות שבתחום המועצה, תפוסים או פנויים, ציבוריים או פרטיים;
"נפח בנין" - ההיטל שבתחום שטחם החיצוני של קירות הבנין והשטח העליון של רצפתו הנמוכה ביותר, ושטחו העליון של הגג בבנין שגגו שטוח. ובבנין שגגו משופע, צידה התחתון של תקרת הבנין העליונה ביותר או אם אין לה תקרה משטחו התחתון של הגג; ואם אין בבנין או בחלקו קירות מכל הצדדים או גג, החלל התפוס על ידי הבנין או על ידי החלק האמור; ואם הגג אינו נשען על קירות - החלל שבין הגג והרצפה שמתחתיו.
"צרכי בית" - תצרוכת בני אדם, כביסה במשק בית, שטיפה וניקוי של בית מגורים או משרד, בין שהותקן בו ברז ובין שלא הותקן, למעט הספקת מים לצאן, לבקר או לסוסים או לרחיצת כלי רכב או למכונות קיטור או לצרכי הסקה או איוורורו בבנינים ציבוריים או להנעת כל מכונה או מכשיר או לכל מלאכה, תעשיה או עסק או להשקאת גינות על ידי כל ברז, שפורפרת, צינור או מכשיר כיוצא בזה או למזרקות מים או למרחצאות ציבוריים או לבתי כביסה ציבוריים או לכל צרכי נוי.

2.	א.	חיבור לשת[endnoteRef:2] פרטית למפעל מים, הרחבת החיבור, פירוקו או התקנתו מחדש לא ייעשו אלא על ידי המנהל. [2:  כך נכתב במקור.] 

ב.	בעל נכס הרוצה בחיבור רשת פרטית למפעל מים, הרחבת החיבור, פירוקו או התקנתו החדש[endnoteRef:3] יגיש למנהל בקשה בכתב בצירוף תכנית של אותה רשת. [3:  כך נכתב במקור.] 

ג.	בעד חיבור, הרחבת חיבור, פירוקו או התקנתו בחדש לפי סעיף זה ישלם המבקש למועצה מראש:
1.	אגרה בשיעור שנקבע בתוספת הראשונה וכן
2.		 הוצאות לפי חשבון שהגיש המנהל.
ד.	בעד הנחת קו מים זמני ישלם המבקש למועצה מראש הוצאות לפי חשבון שהגיש המנהל.

3. 	א.	לא יתקין אדם רשת פרטית, לא ישנה רשת פרטית קיימת, לא יסרינה[endnoteRef:4] ולא יטפל בה בדרך אחרת פרט לצורך תיקונים דחופים הדרושים להזרמת מים סדירה, אלא לפי היתר בכתב מאת המנהל. [4:  כך נכתב במקור.] 

ב.	בקשה להיתר לפי סעיף קטן (א) תוגש בכתב בצירוף תכנית הרשת המוצעת או תכנית השינוי או התיקון. הכל לפי הענין, בעד ההיתר, פרט להיתר להתקנת רשת פרטית, תשולם למועצה אגרה בשיעור שנקבע בתוספת הראשונה.
ג.	התקנת הרשת הפרטית, שינויה או תיקונה על ידי בעל הנכס ועל חשבונו.
ד.	הרשת הפרטית תוחזק במצב תקין ע"י הצרכן ועל חשבונו, להנחת דעתו של המנהל.
ה.	בעל נכס או צרכן רשאי לבקש בכתב מאת המנהל כי תיערך בדיקה של רשת הפרטית, כולה או מקצתה שהותקנה בנכס, והמנהל ימלא בקשה זו, בעד בדיקה כאמור תשולם למועצה אגרה בשיעור שנקבע בתוספת הראשונה.
ו.	לא ישתמש אדם לצורך התקנת רשת פרטית, תיקונה או שינויה אלא באביזרים שמידותיהם, סוגיהם וטיבם נקבעו ע"י המנהל.
ז.	המנהל רשאי להורות על החלפת האביזרים שנקבעו על ידיו כאמור בסעיף קטן (ו) באביזרים אחרים. הורה המנהל כאמור, לא יחולו הוצאות ההחלפה על הצרכן אלא אם כן האביזר שיש להחליפו לא היה במצב תקין, או מנע את פעולתו התקינה של מד המים או אביזר או גרם להפרעות באספקת המים, לבזבוזם או לזיהומם.

4. 	א.	בעל נכס - פרט לנכס שבו קיימת כבר רשת פרטית מחוברת למפעל מים הגובל קטע רחוב שבו הניחה המועצה צינור מים, ישלם למועצה אגרת הנחת צינורות שנקבע בתוספת הראשונה.		
ב.	אגרת הנחת צינורות מים תשולם עם הגשת הבקשה לפי סעיף 3(ב).
ג.	בעל נכס שבו קיימת כבר רשת פרטית מחוברת למפעל מים ישלם, אם הוגדל נפח הבנין או נבנה בנין חדש בנכס, אגרת הנחת צינורות מים בשיעור שנקבע בתוספת הראשונה לגבי תוספת הבניה או בניה החדשה.

5. 	א.	המנהל רשאי להתקין מד מים בכל נכס שלו מספקים או עומדים לספק מים. בשעת הצורך רשאי הוא לבדקו, לתקנו, להחליפו או להסירו.
ב.	מד המים הוא רכוש המועצה.
ג.	לא יותקן מד מים, לא יבדק, לא יותקן, לא יוחלף ולא יוסר אלא על ידי המנהל.
ד.	צרכן ישלם אגרת מד מים ואגרת התקנת מד-מים[endnoteRef:5] בשיעורים שנקבעו בתוספת. [5:  במקור קיים חוסר אחידות באופן כתיבת המלים "מד מים". לעתים מופיע כ"מד- מים", לעתים כ"מד מים". ולעתים כ"מד-מים".] 

ה.	במקום תשלום אגרת מד-מים, צרכן רשאי להביא למנהל תוך 30 יום מיום פרסום חוק עזר זה ברשומות מד-מים מהדגם שאושר על ידי המנהל ולבקשו להתקינו ברשותו הפרטית.
ו.	הביא צרכן מד-מים לפי סעיף קטן (ה) ישלם למועצה אגרת התקנת מד-מים בלבד.
ז.	היה מד המים כאמור בסעיף שקטן (ה) מותקן ברשותו הפרטית של הצרכן יהא פטור גם מאגרת התקנת מד-מים.
ח.	צרכן יהיה אחראי לכל נזק שיגרם למד- מים או לאבדנו, מלבד אי נגרם הנזק באשמתו של אחד מעובדי המועצה בעת מילוי תפקידו.
צרכן שיש לו יסוד לחשוש שמד המים אינו פועל כהלכה רשאי לדרוש שמד המים יבדק ע"י המנהל; בעת בדיקת מד מים כאמור ישלם הצרכן מראש למועצה אגרת בדיקה בשיעור שנקבע בתוספת. האגרה תוחזר אם העלתה הבדיקה שמד המים היה פגום.

6. 	א.	בעד אספקת מים לנכס המחובר למפעל מים ישלם הצרכן למועצה אגרת מים בשעור שנקבע בתוספת השניה לפי כמות המים שנרשמה ע"י מד המים, ובלבד שלא תפחת מהשעור המינימלי שנקבע בתוספת השנייה.
ב.	מצא המנהל כי מד המים לא פעל כהלכה במשך תקופה מסוימת או שהוצא לרגל תיקונים או מסיבה סבירה אחרת מהרשת, רשאי הוא לחייב או לזכות את הצרכן בתשלום בעד כמות המים שנקבעה לפי התצרוכת הממוצעת במשך שני החדשים שקדמו לאותה תקופה ובמשך שני החדשים שלאחריה, או לפי התצרוכת של התקופה המקבילה לשנה הקודמת, כפי שימצא לנכון.
ג.	מצא המנהל כי מד המים אינו מדייק ברישום כמות המים, רשאי הוא לפי מיטב הערכתו לחייב את הצרכן בתשלום בעד כמות המים, שמד המים רשם אותה, בתוספת או בהפחתת ההפרש הנובע מאי דיוקו.
ד.	משמש מד מים אחד נכס המוחזק על ידי צרכנים אחדים, רשאי המנהל מיוזמתו הוא וחייב הוא לפי בקשת אחד הצרכנים, להורות על חלוקת האגרות או כל תשלום אחר המגיע לפי חוק עזר זה בין אותם הצרכנים באופן שכל צרכן ישלם אותו, חלק מהאגרות והתשלומים האמורים בהתאם ליחס שבין החדרים המוחזקים על ידו ובין המספר הכולל של החדרים שמד המים משמש אותם, ובלבד שלא יפחתו מהשיעורים המינימלים שנקבעו בתוספת, כן רשאי המנהל להורות על חלוקה אחרת של התשלום בין הצרכנים על פי הסכם בכתב של הצרכנים.
ה.	משמש מד מים אחד נכס המוחזק על ידי צרכנים אחדים, המשתמשים בו מקצתם למגורים ומקצתם לצרכים אחרים, רשאי המנהל להעריך את חלקו של כל אחד מהצרכנים בכמות המים, שנרשמה ע"י מד המים, ואגרת המים תשולם ע"י כל צרכן כזה בהתאם לכך, ובלבד שלא יפחתו מהשיעורים המינימלים שנקבעו בתוספת.
ו.	משמש מד מים אחד נכס המוחזק ע"י צרכנים אחדים, ונתגלתה נזילה ברשת הפרטית בחלק המוחזק ע"י אחד או אחדים מהצרכנים, רשאי המנהל להעריך את כמות המים שנזלו ואגרה בעד כמות מים זו תשולם על ידי אותו צרכן או אותם צרכנים.
ז.	הורכבו מדי מים דירתיים לכל הצרכנים וכן מד מים כללי לכל הנכס, והיה הפרש ברישום ביניהם, יחולק ההפרש באופן שווה בין כל הצרכנים, זולת אם הגיעו כל הצרכנים להסכם בכתב אם[endnoteRef:6] המנהל על אופן חלוקה אחר. [6:  כך נכתב במקור.] 


7. 	א.	המועצה רשאית, באישור הממונה להתקשר עם הצרכן בחוזה מיוחד לאספקת מים ולקבוע בו תנאים.
ב.	היתה סתירה בין תנאי החוזה האמור ובין הוראות חוק עזר זה, יחולו תנאי החוזה.

8. 	באישור המועצה רשאי ראש המועצה לחייב צרכן להפקיד בקופת המועצה פיקדון כפי שיקבע להבטחת תשלום אגרות מים לפי חוק עזר זה או דמי נזק עקב אובדן מד המים או קילקולו ולגבות מתוכו - בלי לפגוע בדרכי גבייה אחרות - כל סכום המגיע מאת הצרכן כאגרה או כדמי נזק כאמור.

9. 		אגרת מים ותשלומים אחרים ישולמו תוך 14 יום מתאריך מסירת הדרישה לכך מאת המועצה.

10. 	נתעוררה שאלה בדבר סכום הוצאות המגיע לפי חוק עזר זה, יכריע המנהל באישור בכתב. אישור המנהל על גובה ההוצאות ישמש ראיה לכאורה לכך.

11. 	א.	צרכן שלא סילק במועד הקבוע את הסכומים שהוא חייב בהם לפי חוק עזר זה, או שביזבז מים, השתמש בהם לרעה, זיהמם או פגע בהם בצורה אחרת, או שפגע במד מים, רשאי המנהל להתרות בו בכתב.
ב.	לא שעה הצרכן להתראה, רשאי המנהל כתום חמישה ימים מיום מסירת ההתראה, לנתק את החיבור בין אותו חלק של הרשת הפרטית אשר באחזקתו של הצרכן בין יתר חלקי הרשת הפרטית או מפעל המים.
ג.	רשת פרטית שחוברה למפעל מים בניגוד לסעיף 2 או שחיבורה חודש בניגוד לסעיף 16, רשאי המנהל בכל עת לנתק את החיבור.
ד.	חיבור שנותק לפי סעיף קטן (ב) או (ג), לא יחודש אלא לאחר תשלום כל הסכומים המגיעים מהצרכן כאמור, או לאחר תיקון הדברים הטעונים תיקון, כדי למנוע פגיעה במים או במד המים, הכל לפי הענין בעד חידוש חיבור שנותק לפי סעיף קטן (ב) תשולם אגרת חידוש שנקבע בתוספת.

12. 	א.	בשעת חירום או במקרה של צורך דחוף בתיקונים במפעל המים או ברשת הפרטית רשאי המנהל במידת הצורך, לנתק, לעכב או להפסיק את אספקת המים, כולה או מקצתה.
ב.	שימוש בסמכויות לפי סעיף קטן (א) אינו פותר צרכן מתשלום האגרות והתשלומים האחרים שהוא חייב לפי חוק עזר זה.
ג.	חלפה סיבה לניתוק, לעיכוב או להפסקת אספקת המים כאמור בסעיף קטן (א) חייב המנהל לבצע מייד את חיבור הרשת הפרטית שנותק, ללא תשלום.

13. 	א.	המנהל או כל מי שהורשה על ידיו, רשאי להכנס לכל נכס בשעות שבין 8.00 ל-17.00 ובשעת חירום בכל זמן סביר, על מנת - 
1.	להתקין, לבדוק, לתקן, לשנות, להחליף, למסור או למדוד מד מים, צינורות או אביזרים, או כיוצא בהם. או לעשות כל מעשה אחר שבנסיבות נחוץ לעשותו;
2.		 לבדוק אם היה בזבוז, שימוש לרעה או זיהום של מים או פגיעה אחרת במים או לברר את כמות המים שסופקה לצרכן;
3.	למסור כל חשבון או לגבות כל אגרה או תשלום אחר לפי חוק עזר זה;
4.		 לנתק חיבור או לנתק, לעכב ולהפסיק את אספקת המים לפי סעיף 11 או 12;
5.	לבדוק אם קוימו הוראות חוק עזר זה;
6.		 לעשות כל מעשה שהוא רשאי לעשותו לפי חוק עזר זה.
	
14. 	א.	לא יבזבז אדם ולא יגרום או ירשה שאחר יבזבז מים שברשותו.
ב.	לא ישתמש אדם במים ולא יגרום או שירשה שאחר ישתמש במים שברשות אלא לצרכי בית, או למטרה אחרת שקבע המנהל.
ג.	לא ישתמש אדם במים לצרכי מיזוג אויר אלא לפי היתר מאת המנהל ובהתאם לתנאי ההסדר.
ד.	לא ירחץ אדם במפעל המים ולא יכבס בו, לא יכניס לתוכו ולא יגרום להכניס לתוכו בעל חיים או חפץ ולא יעשה בו כל מעשה העלול לגרום לזוהמה או להפרעה בהספקת המים.
ה.	לא יחבר אדם מערכת מי שתייה למערכות של מים דלוחים, מי שופכין, מי תעשיה כימית או כיוצא בזה.
ו.	לא ינצל אדם את לחץ המים לפעולות הרמה, ערבול או כיוצא בזה, אלא ברשות המנהל.
ז.	לא ישתמש אדם במים לצורכי השקאה ולא יגרום ולא ירשה שאחר ישתמש במים שברשותו לצורכי השקאה אלא בשעות שיקבעו על ידי המנהל בהודעה שתפורסם בתחום המועצה.
ח.	לא ישתמש אדם במים המיועדים להשקאה לצרכים אחרים.
ט.	לא יפתח אדם ולא יסגור, כל אביזר השייך למפעל המים.
י.	לא יפתח אדם ברז שריפה אלא לכיבוי שריפה.
יא.	לא יפתח אדם פרט לעובד מועצה במילוי תפקידו - ברז המיועד להשקאת נטיעות ציבוריות.

15. 	לא ימכור ולא יעביר אותם לרשות אדם אחר, פרט לאדם שנותקה, עוכבה או הופסקה לו אספקת המים לפי סעיף 11, אלא לפי היתר בכתב מאת המנהל.
	
16. 	א.	חיבור של רשת פרטית שנותקה לפי הוראות חוק עזר זה לא יחודש אלא לפי היתר בכתב מאת המנהל.
ב.	החיבור של רשת פרטית שחודש ללא היתר מאת המנהל כאמור בסעיף קטן (א), רואים אותו כמחודש על ידי הצרכן כל עוד לא הוכח להיפך.

17. 	לא יפתח אדם ולא יקים בור שופכין, בור זבל, או מקום מזוהם אחר אלא במרחק סביר ממפעל המים.

18. 	א.	ראש המועצה או מי שהוסמך על ידיו (להלן  ראש המועצה) רשאי לחייב בדרישה בכתב כל צרכן או בעל רשת פרטית או בעל חלק ממנה, או כל בעל או מחזיק של נכס, תוך זמן שנקבע בדרישה, לתקן או לסלק כל מפגע העלול לפגוע בהספקת מים סדירה.
ב.	מי שקיבל דרישה כאמור חייב למלא אחריה.
ג.	לא מילא מי שנדרש לכך אחרי דרישת ראש המועצה כאמור בסעיף קטן (א), רשאית המועצה לבצע את העבודה במקומו ולגבות ממנו את הוצאות הביטוח.

19. 	מסירת הודעה, דרישה, חשבון או מסמך אחר לפי חוק עזר זה תהא כדין, אם נמסר לידי האדם שאליו היא מכוונת או נמסרה במקום מגוריו או במקום עסקיו הרגילים או הידועים לאחרונה לידי אחד מבני משפחתו הקרובים או לידי כל אדם בוגר העובד או המועסק שם או נשלחו בדואר רשום הערוך אל אותו אדם; אם אי אפשר לקיים את המסירה כאמור, תהא המסירה כדין אם הוצגו במקום בולט באחד המקומות האמורים, או על הנכס שבו הם דנים או נתפרסמו בשני עיתונים הנפוצים בתחום המועצה, שאחד מהם לפחות הוא בשפה העברית.

(תיקון התשנ"ב)[endnoteRef:7] [7:  חוק עזר לאלפי מנשה (תקון חוקי עזר), התשנ"ב-1992, מתקן שורה של סעיפי עונשין בחוקי עזר שונים של אלפי מנשה. בין השאר הוא מונה את סעיף 20 לחוק עזר זה. לשון התיקון: "בכל סעיף מהסעיפים המפורטים להלן בטור ב' לחוק העזר המפורט לצידו בטור א' במקום סכום הקנס הקבוע בו לעבירה יבוא: "900 שקלים חדשים" ואם נקבע סכום קנס על עבירה נמשכת יבוא במקומו "36 שקלים חדשים". "] 

20. 	העובר על הוראה מהוראות חוק עזר זה דינו - קנס כקבוע בתקנון ובמקרה של עבירה נמשכת דינו קנס נוסף כקבוע בתקנון בעד יום שבו נמשכת העבירה אחרי הרשעתו בדין אחרי שנמסרה לו עליה הודעה בכתב מאת ראש המועצה.

